open-index/open-wikipedia-markdown huggingface dataset:
Korvasiippa

**Korvasiippa** (*Myotis bechsteinii*) on harvinainen siippoihin kuuluva lepakkolaji, jota esiintyy Keski- ja Etelä-Euroopassa ja Kaukaasiassa. Laji tarvitsee asuinalueekseen vanhan luonnollisen metsän. Lajin tieteellisen nimen kirjoitusasussa on vaihtelua, mutta Mammal species of the World 3 suosii asua *Myotis bechsteinii* kirjoitustavan *Myotis bechsteini* sijaan.

Laji on suojeltu Euroopan unionin luontodirektiivillä.

## Lähteet
Zithulele Patrick Mvemve

**Zithulele Patrick Mvemve** (31. toukokuuta 1941 Evaton – 6. heinäkuuta 2020) oli eteläafrikkalainen roomalaiskatolinen piispa. Hänet vihittiin papiksi Johannesburgin hiippakuntaan 29. kesäkuuta 1969 ja nimitettiin sen vihkipiispaksi sekä Lupercianan titulaaripispaksi 10. maaliskuuta 1986. Piispaksi vihkiminen seurasi 29. kesäkuuta. Pääkonsekraattorina toimi Reginald Joseph Orsmond, jota avustivat George Francis Daniel ja Mogale Paul Nkhumishe. 

Mvemve sai 26. maaliskuuta 1994 nimityksen Klerksdorpin piispaksi, jona hän toimi, kunnes erosi tehtävistään 26. huhtikuuta 2013.

## Lähteet
Maakuntasarja

**Maakuntasarja** voi tarkoittaa seuraavia:
* Pesäpallon Maakuntasarja
* Jalkapallon Maakuntasarja
* Jääpallon Maakuntasarja
* vuosina 1947-1974 pelattu kolmanneksi korkein jääkiekkosarja
Remady

**Remady**, oikealta nimeltään **Marc Würgler**, (s. 12. joulukuuta 1977) on sveitsiläinen musiikkituottaja ja DJ.

## Diskografia
### Albumit
* 2003: Representing
* 2010: No Superstar - The Album
* 2012: The Original
* 2013: The Original (2K13 Edition)

### Singlet
* 2001: Groove Thing (feat. Tylene)
* 2005: Electrical Orgasm
* 2006: Strange Dayz/Freshness
* 2006: Pulse X
* 2007: Work/This Picture (feat. Roby Rob)
* 2009: No Superstar
* 2009: Need 2 Say
* 2009: Danger Zone (feat. Jorge Martin S)
* 2010: Give Me a Sign (feat. Manu-L)
* 2010: I’m No Superstar (feat. Lumidee)
* 2010: Do It on My Own (feat. Craig David)
* 2011: Save Your Heart (feat. Manu-L)
* 2012: Single Ladies (feat. Manu-L & J-Son)
* 2012: Doing It Right (feat. Manu-L & Amanda Wilson)
* 2012: Higher Ground (feat. Manu-L)
* 2013: Hollywood Ending (feat. Manu-L & J-Son)
* 2013: Somebody Dance with Me 2013 (feat. Manu-L & DJ BoBo)
* 2013: Holidays (feat. Manu-L)

## Lähteet

## Aiheesta muualla
*Remadyn kotisivut
Sara Thunebro

**Sara Thunebro** (s. 26. huhtikuuta 1979 Strängnäs) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä pelannut Ruotsin naisten maajoukkueessa 133 maaottelua ja tehnyt niissä viisi maalia.

Thunebro esiintyi ensimmäisen kerran Ruotsin naisten maajoukkueessa tammikuussa 2004. Hän saavutti MM-pronssia 2011 ja pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2009 ja 2013 EM-kisoissa.

Thunebro edustaa kotimaassaan Eskilstuna Unitedia. Hänen kasvattajaseuransa on IK Viljan, ja hän on pelannut myös Gideonsbergs IF:ssä 1997–1999, Djurgårdenissa, Älvsjö AIK:ssa ja Djurgården/Älvsjössä 2000–2009, Tyresö FF:ssä 2013 sekä Saksassa 1. FFC Frankfurtissa 2009–2012.

## Lähteet
* 
* 
* 
* 
* 

### Viitteet
Reginald Joseph Orsmond

**Reginald Joseph Orsmond** (18. tammikuuta 1931 Johannesburg – 19. toukokuuta 2002 Johannesburg) oli eteläafrikkalainen roomalaiskatolinen piispa. Hänet vihittiin papiksi Johannesburgin hiippakuntaan 8. joulukuuta 1954 ja nimitettiin sen vihkipiispaksi sekä Assuraksen titulaaripiispaksi 27. tammikuuta 1983. Piispaksi vihkiminen seurasi 14. toukokuuta. Pääkonsekraattorina toimi George Francis Daniel, jota avustivat Stephen Naidoo ja Dominic Joseph Chwane Khumalo. 

Orsmond sai 2. heinäkuuta 1984 nimityksen Johannesburgin piispaksi, jona hän toimi, kunnes kuoli 71-vuotiaana virassa.

## Lähteet
Edward Gabriel Risi

**Edward Gabriel Risi** OMI (6. tammikuuta 1949 Johannesburg – 4. joulukuuta 2025 Johannesburg) oli eteläafrikkalainen roomalaiskatolinen piispa. Hänet vihki papiksi Peter Fanyana John Butelezi 12. heinäkuuta 1974. Hänet nimitettiin Keimoes-Upingtonin hiippakunnan johtoon 5. heinäkuuta 2000, ja piispaksi vihkiminen seurasi 14. lokakuuta. Pääkonsekraattorina toimi Buti Joseph Tlhagale, jota avustivat Zithulele Patrick Mvemve ja Anthony Chiminello.

## Lähteet
Charlotte Rohlin

**Charlotte Rohlin** (s. 2. joulukuuta 1980 Linköping) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä pelannut Ruotsin naisten maajoukkueessa 77 maaottelua ja tehnyt niissä seitsemän maalia.

Rohlin esiintyi ensimmäisen kerran Ruotsin naisten maajoukkueessa maaliskuussa 2007. Hän saavutti MM-pronssia 2011 ja pelasi myös vuoden 2008 olympialaisissa sekä vuosien 2009 ja 2013 EM-kilpailuissa. Hän oli mukana vuoden 2015 MM-kilpailuissa mutta ei päässyt siellä pelaamaan.

Rohlin edustaa kotimaassaan Linköpings FC:tä.

## Lähteet
* 
* 
* 
* 
* 

### Viitteet
Angolanhuiskulepinkäinen

**Angolanhuiskulepinkäinen** (*Dryoscopus angolensis*) on afrikanlepinkäisten heimoon kuuluva varpuslintu.

## Levinneisyys
Angolanhuiskulepinkäistä tavataan Angolassa, Burundissa, Kamerunissa, Kongossa, Kongon demokraattisessa tasavallassa, Päiväntasaajan Guineassa, Gabonissa, Keniassa, Nigeriassa, Ruandassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan harvinainen. Se on kuitenkin luokiteltu elinvoimaiseksi, koska sen levinneisyysalue on laaja ja sen kannankehitys vakaa.

## Lähteet
Huiskulepinkäinen

**Huiskulepinkäinen** (*Dryoscopus cubla*) on afrikanlepinkäisten heimoon kuuluva varpuslintu.

## Levinneisyys
Huiskulepinkäistä tavataan laajalla alueella Afrikan etelä- ja itäosissa. Lajin on kuvattu olevan yleinen, ja se on luokiteltu elinvoimaiseksi.

## Lähteet
Isohuiskulepinkäinen

**Isohuiskulepinkäinen** (*Dryoscopus gambensis*) on afrikanlepinkäisten heimoon kuuluva varpuslintu.

## Levinneisyys
Isohuiskulepinkäistä tavataan laajalla alueella Afrikan länsiosista Etiopiaan ja Eritreaan ulottuvalla alueella. Lajin on raportoitu olevan yleinen ja sen kannankehitys on vakaa. Se on luokiteltu elinvoimaiseksi.

## Lähteet
Pikkuhuiskulepinkäinen

**Pikkuhuiskulepinkäinen** (*Dryoscopus pringlii*) on afrikanlepinkäisten heimoon kuuluva varpuslintu.

## Levinneisyys
Pikkuhuiskulepinkäistä tavataan Etiopiassa, Keniassa, Somaliassa ja Tansaniassa. Lajin on kuvattu olevan paikallinen ja harvinainen. Sen levinneisyysalue on kuitenkin laaja ja kannankehitys vakaa, joten se on luokiteltu elinvoimaiseksi.

## Lähteet
Guineanhuiskulepinkäinen

**Guineanhuiskulepinkäinen** (*Dryoscopus sabini*) on afrikanlepinkäisten heimoon kuuluva varpuslintu.

## Levinneisyys
Guineanhuiskulepinkäistä tavataan Afrikan länsi- ja keskiosissa. Sen on kuvattu olevan harvinainen tai paikallisesti yleinen, ja sen kannankehitys on vakaa. Laji on luokiteltu elinvoimaiseksi.

## Lähteet
Julien Mawule Kouto

**Julien Mawule Kouto** (19. kesäkuuta 1946 Lomé – 5. kesäkuuta 2015) oli togolainen roomalaiskatolinen piispa. Hänet vihittiin papiksi 29. kesäkuuta 1975 ja nimitettiin Atakpamén hiippakunnan johtoon 18. lokakuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.

Kouto erosi tehtävistään 1. maaliskuuta 2006.

## Lähteet
Huiluhuiskulepinkäinen

**Huiluhuiskulepinkäinen** (*Dryoscopus senegalensis*) on afrikanlepinkäisten heimoon kuuluva varpuslintu.

## Levinneisyys
Huiluhuiskulepinkäistä tavataan Afrikan keskiosissa. Sen on kuvattu olevan harvinainen tai paikallisesti yleinen. Se on luokiteltu elinvoimaiseksi, koska sen levinneisyysalue on laaja ja kannankehitys vakaa.

## Lähteet
Nicodème Anani Barrigah-Benissan

**Nicodème Anani Barrigah-Benissan** (19. toukokuuta 1963 Ouagadougou, Burkina Faso – 4. elokuuta 2024) oli togolainen roomalaiskatolinen piispa. Hänet vihittiin papiksi Lomén arkkihiippakuntaan 8. elokuuta 1987 ja nimitettiin Atakpamén hiippakunnan johtoon 9. tammikuuta 2008. Piispaksi vihkiminen seurasi 9. maaliskuuta. Pääkonsekraattorina toimi Peter Kodwo Appiah Turkson, jota avustivat Philippe Fanoko Kossi Kpodzro ja Julien Mawule Kouto.

## Lähteet
Jessica Wik

**Jessica Wik** (o.s. **Samuelsson**, s. 30. tammikuuta 1992) on ruotsalainen jalkapalloilija, pelipaikaltaan puolustaja. Hän on kesäkuun 2021 loppuun mennessä pelannut Ruotsin naisten maajoukkueessa 61 maaottelua.

Wik pääsi alle 20-vuotiaiden MM-kisoissa 2010 vaihtopelaajana kentälle yhdessä ottelussa. Hän esiintyi ensimmäisen kerran Ruotsin naisten maajoukkueessa marraskuussa 2011 ja pelasi neljä ottelua vuoden 2013 EM-kisoissa, joissa Ruotsi selviytyi välieriin saakka, sekä kolme ottelua vuoden 2017 EM-kisoissa, joissa Ruotsi hävisi puolivälierissä. Vuoden 2015 MM-kisoissa hän pelasi kolmessa Ruotsin neljästä ottelusta.

Wik edustaa kotimaassaan Rosengårdia. Hänen kasvattajaseuransa on Åby IF, ja vuodet 2007–2010 hän pelasi Smedby AIS:ssä sekä vuodet 2010–2013 ja 2014–2017 Linköpings FC:ssä. Kaudella 2013–2014 hän pelasi australialaisessa Melbourne Victoryssa ja kaudet 2017–2019 englantilaisessa Arsenalissa.

## Lähteet
* 
* 
* 
* 

### Viitteet
Adli Mansur

**Adli Mahmud Mansur** (, s. 23. joulukuuta 1945 Kairo, Egypti) on egyptiläinen poliitikko. Hän toimi Egyptin väliaikaisena presidenttinä. Hän vannoi virkavalansa 4. heinäkuuta 2013 armeijan syrjäytettyä edellisen presidentin. Armeija ilmoitti valitsevansa Mansurin presidentiksi 3. heinäkuuta 2013. Mansur on myös perustuslakituomioistuimen puheenjohtaja väistyvän presidentin nimitettyä hänet virkaansa 1. heinäkuuta 2013, kaksi päivää ennen presidentiksi nimittämistä. Mansur oli ollut varapuheenjohtaja sitä ennen jo vuodesta 1992.

Mansur on valmistunut Kairon yliopistosta oikeustieteilijäksi vuonna 1967 ja hän myös opiskellut elitistiseksi luonnehditussa ranskalaisessa Kansallisessa hallintokoulussa (ENA).

Mansuria on luonnehdittu matalan profiilin teknokraatiksi, jota kunnioitetaan mutta josta ei ole paljoakaan tietoja perustietojen lisäksi.

Mansurin seuraajaksi tuli vuonna 2014 Abdel Fattah al-Sisi.

## Lähteet

## Aiheesta muualla
Lina Nilsson

**Lina Nilsson** (s. 17. kesäkuuta 1987 Ystad) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä  pelannut Ruotsin maajoukkueessa 74 maaottelua ja tehnyt niissä kolme maalia.

Nilsson esiintyi ensimmäisen kerran Ruotsin naisten maajoukkueessa heinäkuussa 2009. Hän saavutti MM-pronssia 2011 mutta pääsi MM-turnauksessa kentälle vain yhdessä ottelussa viime minuuttien vaihtopelaajana. Vuoden 2015 MM-kilpailuissa hän pelasi Ruotsin kaikissa neljässä ottelussa ja niistä kolmessa avauskokoonpanossa. Vuoden 2012 olympialaisissa Nilsson pelasi kolme ottelua, joista kahdessa täydet minuutit. Vuoden 2009 EM-kilpailuissa hän pääsi kentälle kahdessa ottelussa vaihtopelaajana. Vuoden 2013 EM-kilpailuissa hän pelasi yhden alkulohko-ottelun kokonaan ja pääsi yhdessä vaihtopelaajana kentälle.

Nilsson edustaa kotimaassaan FC Rosengårdia (entinen LdB FC Malmö). Hänen kasvattajaseuransa on IFK Ystad ja hän on edustanut myös IK Pandoraa ja Sjöbo IF:ää.

## Lähteet
* 
* 
* 
* 
* 

### Viitteet
Pesäpallon suomensarja 1969

**Pesäpallon [[Suomensarja (pesäpallo)|suomensarja]]** pelattiin 25. kerran kaudella 1969. Sarja pelattiin kolmessa lohkossa ja ensimmäisen kerran kaksinkertaisena sarjana. Lohkovoittajat Puurtilan Kisa-Pojat, Puna-Mustat ja Halsuan Toivo nousivat suoraan mestaruussarjaan kaudeksi 1970.
 
## Suomensarja

### Itälohko

Mestaruussarjasta lohkoon putosi Imatran Pallo-Veikot.

### Etelälohko

Mestaruussarjasta lohkoon putosi Keravan Pallokerho.

### Länsilohko

Mestaruussarjasta lohkoon putosi Jyväskylän Kiri.

## Lähteet

* http://www.mrasilainen.com/
Lotta Schelin

**Lotta Schelin** (s. 27. helmikuuta 1984 Trångsund) on ruotsalainen jalkapalloilija, pelipaikaltaan hyökkääjä. Hän on vuoden 2017 loppuun mennessä pelannut Ruotsin naisten maajoukkueessa 185 maaottelua ja tehnyt niissä 88 maalia.

Schelin esiintyi ensimmäisen kerran Ruotsin maajoukkueessa maaliskuussa 2004. Hän saavutti MM-pronssia 2011 ja olympiahopeaa Rio de Janeiron olympialaisissa 2016 ja pelasi myös vuosien 2007 ja 2015 MM-kisoissa, vuosien 2004, 2008 ja 2012 olympialaisissa sekä vuosien 2005, 2009, 2013 ja 2017 EM-kisoissa.

Schelin edustaa seuratasolla ruotsalaista FC Rosengårdia. Hänen kasvattajaseuransa on Kållereds SK, ja hän on pelannut myös Hällesåkers IF:ssä 1991–1998, Mölnlycke IF:ssä 1999–2000, Kopparbergs/Göteborg FC:ssä 2001–2008 ja Olympique Lyonnaisissa 2009–2016.

Lotta Schelin on palkittu Diamantbollen-palkinnolla Ruotsin parhaana naisjalkapalloilijana vuosina 2006, 2011, 2012, 2013 ja 2014.

## Lähteet
* 
* 
* 

### Viitteet

## Aiheesta muualla
Caroline Seger

**Sara Caroline Seger** (s. 19. maaliskuuta 1985 Helsingborg) on ruotsalainen jalkapalloilija, pelipaikaltaan keskikenttäpelaaja. Hän on heinäkuun 2022 loppuun mennessä pelannut Ruotsin naisten maajoukkueessa 233 maaottelua ja tehnyt niissä 32 maalia.

Seger esiintyi ensimmäisen kerran Ruotsin maajoukkueessa maaliskuussa 2005. Hän saavutti MM-pronssia 2011 ja joukkueen kapteenina 2019 sekä olympiahopeaa Rio de Janeiron olympialaisissa 2016. Hän pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2005, 2009, 2013, 2017 ja 2022 EM-kisoissa.

Seger edustaa FC Rosengårdia. Hänen kasvattajaseuransa on Gantofta IF, ja hän on pelannut myös Rydebäck IF:ssä 1998–2000, Stattena IF:ssä 2001–2004, Linköpings FC:ssä 2004–2009, LdB FC Malmössä 2011 ja Tyresö FF:ssä 2012–2014 sekä Yhdysvalloissa Philadelphia Independencessä 2010 ja Western New York Flashissa 2011 sekä Ranskassa Paris Saint-Germainissa 2014–2016 ja Olympique Lyonnaisissa 2016–2017.

Caroline Seger on palkittu Diamantbollen-palkinnolla Ruotsin parhaana naisjalkapalloilijana vuonna 2009.

## Lähteet
* 
* 
* 
* 
* 

### Viitteet

## Aiheesta muualla
Dunia

**Dunia** voi tarkoittaa seuraavia:

*Dunia (kieli), Ed Robertsonin kehittämä keinotekoinen kieli
*Dunia Engine, Kirmaan Aboobakerin kehittämä pelimoottori
Dunia (kieli)

**Dunia** on Ed Robertsonin vuonna 1996 tekemä keinotekoinen kieli. Sen sanat tulevat maailman puhutuimmista kielistä, joihin kuuluvat muun muassa espanja, englanti, mandariinikiina, hindi, indonesia, arabia ja japani. Kaikki dunian sanat esiintyvät myös jossakin luonnollisessa kielessä.
Lestikalat

**Lestikalat** (Macrouridae) on turskakaloihin kuuluva heimo. Heimon lajeja tavataan syvistä vesistä kaikista valtameristä.

## Lajit ja anatomia
Varhaisimmat lestikalojen heimoon kuuluvien lajien fossiilit on ajoitettu eoseenikaudelle. Heimo jaetaan 4 alaheimoon ja lähteestä riippuen sukuja on 27&ndash;32 ja lajeja noin 350&ndash;400. Ruumiinrakenteeltaan heimon kalat ovat suuripäisiä, pitkänomaisia ja ruumis suippenee voimakkaasti pyrstöä kohden ja pyrstö on useilla lajeilla siimamainen. Kooltaan lestikalalajit ovat tyypillisimmin 20&ndash;80&nbsp;cm pitkiä, mutta suurin laji *Albatrossia pectoralis* voi kasvaa yli 150&nbsp;cm pitkäksi. Tyypillisiä piirteitä ovat suuret silmät, 1 tai 2 selkäevää, joista etumainen on korkea ja kolmionmuotoinen ja taaempi pitkä, matala ja yhtynyt pyrstöevän ja pitkän peräevän kanssa. Macrouroidinae-alaheimon lajeilla ei ole vatsaeviä. Lestikalojen suomut ovat pienikokoiset ja väritykseltään kalat ovat harmaita, ruskeita tai mustia. Eräillä lajeilla on vatsassaan elimiä, joissa elää symbioottisia valoatuottavia bioluminoivia bakteereja.

## Levinneisyys ja elintavat
Lestikalalajeja tavataan kaikista valtameristä Eteläiseltä jäämereltä aina Jäämerelle saakka. Heimon kalat elävät syvissä vesissä tyypillisesti 250&ndash;6&nbsp;000 metrin syvyydessä. Lestikalojen ravintoa ovat toiset kala, äyriäiset, piikkinahkaiset ja nilviäiset. Ne voivat syödä myös muiden eläinten jättämiä haaskoja. Lestikalojen lisääntymisestä tiedetään vain vähän. Ne kutevat lähelle pohjaa, ja munat kelluvat vapaasti vedessä.

Monien lestikalojen lihaa pidetään mauttomana ja vetisenä ja niitä saadaan lähinnä sivusaaliina muiden kalojen troolauksen mukana ja käytetään eläinten rehuna. Eräät kookkaat kylmien vesien lestikalalajit ovat kuitenkin tärkeitä kaupallisenkin kalastuksen kohteita.

## Lähteet
Nilla Fischer

**Nilla Fischer** (s. 2. elokuuta 1984 Kristianstad) on ruotsalainen jalkapalloilija, pelipaikaltaan keskuspuolustaja tai puolustava keskikenttäpelaaja. Hän on vuoden 2019 MM-kilpailujen päättyessä pelannut Ruotsin naisten maajoukkueessa 182 maaottelua ja tehnyt niissä 23 maalia.

Fischer esiintyi ensimmäisen kerran Ruotsin maajoukkueessa tammikuussa 2001. Hän saavutti MM-pronssia 2011 ja 2019 sekä olympiahopeaa Rio de Janeiron olympialaisissa 2016 ja pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2009, 2013 ja 2017 EM-kisoissa. EM-kisoissa 2013 hän teki kolme maalia ja oli Ruotsin toiseksi paras maalintekijä.

Fischer edustaa seuratasolla VfL Wolfsburgia. Hänen kasvattajaseuransa on Verums GoIF, ja hän on pelannut myös Vittsjö GIK:ssa 1998–2000, Kristianstads DFF:ssä 2000–2003, Malmö FF:ssä 2003–2005, LdB FC Malmössä 2006–2011 sekä Linköpings FC:ssä 2012–2013.

Fischer palkittiin Ruotsissa vuoden homo-/bi-/transseksuaalina helmikuussa 2014 pidetyssä homogaalassa.

## Lähteet
* 
* 
* 
* 
* 

### Viitteet

## Aiheesta muualla
Giuseppe Sandri

**Giuseppe Sandri** (26. elokuuta 1946 Faedo – 30. toukokuuta 2019) oli Etelä-Afrikassa toimiva italialainen roomalaiskatolinen piispa. Hän kuuluu Comboni-lähetyssaarnaajiin. Hänet vihittiin papiksi 27. toukokuuta 1972 ja nimitettiin Witbankin hiippakunnan johtoon 6. marraskuuta 2009. Piispaksi vihkiminen seurasi 31. tammikuuta 2010. Pääkonsekraattorina toimi Buti Joseph Tlhagale, jota avustivat Hugh Patrick Slattery ja Mogale Paul Nkhumishe.

## Lähteet
Therese Sjögran

**Therese Sjögran** (s. 8. huhtikuuta 1977 Södra Sandby) on ruotsalainen jalkapalloilija, pelipaikaltaan keskikenttäpelaaja. Hän on kesäkuun 2015 loppuun mennessä pelannut Ruotsin maajoukkueessa ennätykselliset 219 maaottelua ja tehnyt niissä 21 maalia.

Sjögran esiintyi ensimmäisen kerran Ruotsin maajoukkueessa lokakuussa 1997. Hän saavutti MM-hopeaa 2003, MM-pronssia 2011 ja EM-hopeaa 2001 ja pelasi myös vuosien 2007 ja 2015 MM-kisoissa, vuosien 2000, 2004 ja 2008 olympialaisissa sekä vuosien 2005, 2009 ja 2013 EM-kisoissa.

Sjögran edustaa seuratasolla FC Rosengårdia (entinen LdB FC Malmö), jossa hän on pelannut vuodesta 2005. Vuonna 2011 hän kävi pelaamassa Yhdysvalloissa Sky Blue FC:n joukkueessa. Sjögranin kasvattajaseura on Harlösa IF, ja hän on pelannut myös Veberödissä 1989–1996, Wä IF:ssä 1997–1998, Kristianstads DFF:ssä 1999–2000 sekä Malmö FF:ssä 2001–2004.

Therese Sjögran on palkittu Diamantbollen-palkinnolla Ruotsin parhaana naisjalkapalloilijana vuosina 2007 ja 2010.

## Lähteet
* 
* 
* 
* 
* 
* 

### Viitteet

## Aiheesta muualla
Lisa Dahlkvist

**Lisa Dahlkvist** (s. 6. helmikuuta 1987 Tukholma) on ruotsalainen jalkapalloilija, pelipaikaltaan keskikenttäpelaaja. Hän on vuoden 2017 loppuun mennessä pelannut Ruotsin naisten maajoukkueessa 134 maaottelua ja tehnyt niissä 11 maalia.

Dahlkvist esiintyi ensimmäisen kerran Ruotsin maajoukkueessa helmikuussa 2008. Hän saavutti MM-pronssia 2011 ja teki lopputurnauksessa kolme maalia kuudessa ottelussa. Vuoden 2015 MM-kilpailuissa hän pelasi kolme alkulohko-ottelua mutta ei enää neljännesvälierässä. Hän pelasi Lontoon olympialaisissa 2012 neljä ottelua ja teki yhden maalin. Hän saavutti olympiahopeaa Rio de Janeiron olympialaisissa 2016. Vuoden 2009 EM-kilpailuissa hän pelasi kolme alkulohko-ottelua. Vuoden 2013 EM-kilpailuissa hän pelasi viisi ottelua mutta niistä vain yhden avauskokoonpanossa, ja vuoden 2017 EM-kilpailuissa hän pelasi Ruotsin jokaisessa neljässä ottelussa.

Dahlkvist edustaa kotimaassaan KIF Örebro DFF:ää. Hänen kasvattajaseuransa on Adolfsbergs IK, ja hän on pelannut KIF Örebro DFF:ssä myös 2002–2006 sekä Umeå IK:ssa 2006–2009, Kopparbergs/Göteborg FC:ssä 2010–2011, Tyresö FF:ssä 2012–2014, Avaldsnes IL:ssä 2014–2015 sekä ranskalaisessa Paris Saint-Germainissa 2015–2016.

## Lähteet
* 
* 
* 

### Viitteet

## Aiheesta muualla
João Noé Rodrigues

**João Noé Rodrigues** (s. 8. maaliskuuta 1955 Kapkaupunki) on eteläafrikkalainen roomalaiskatolinen piispa. Hänet vihittiin papiksi 4. heinäkuuta 1982 ja nimitettiin Tzaneenin hiippakunnan johtoon 28. tammikuuta 2010. Piispaksi vihkiminen seurasi 18. huhtikuuta. Pääkonsekraattorina toimi James Patrick Green, jota avustivat Giuseppe Sandri ja Mogale Paul Nkhumishe. Rodriguesin edeltäjä Tzaneenin piispana oli Hugh Patrick Slattery.

## Lähteet
Hugh Patrick Slattery

**Hugh Patrick Slattery** (10. maaliskuuta 1934 Nenagh – 6. lokakuuta 2024 Pretoria) oli Etelä-Afrikassa toiminut irlantilainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 16. heinäkuuta 1958 ja nimitettiin Louis Trichardt-Tzaneenin hiippakunnan johtoon 22. kesäkuuta 1984, ja piispaksi vihkiminen seurasi 30. syyskuuta. Pääkonsekraattorina toimi Mogale Paul Nkhumishe, jota avustivat John Thomas Durkin ja Andrew Zolile T. Brook. 

Vuonna 1987 Louis Trichardt-Tzaneenin hiippakunnan nimi lyhennettiin muotoon Tzaneen. Slattery jäi eläkkeelle 28. tammikuuta 2010, jolloin hänen seuraajakseen nimitettiin João Noé Rodrigues.

## Lähteet
Josefine Öqvist

**Josefine Öqvist** (s. 23. heinäkuuta 1983 Uppsala) on ruotsalainen jalkapalloilija, pelipaikaltaan hyökkääjä. Hän on heinäkuun 2013 loppuun mennessä pelannut Ruotsin naisten maajoukkueessa 78 maaottelua ja tehnyt niissä 20 maalia.

Öqvist esiintyi ensimmäisen kerran Ruotsin naisten maajoukkueessa elokuussa 2002. Hän saavutti MM-hopeaa 2003 ja MM-pronssia 2011 sekä pelasi myös vuosien 2004 ja 2008 olympialaisissa sekä vuosien 2005 ja 2013 EM-kilpailuissa.

Öqvist edustaa seuratasolla Kristianstads DFF:ää. Hänen kasvattajaseuransa on Storvreta IK, ja hän on pelannut myös Danmarks IF:ssä 1998, Bälinge IF:ssä 1999–2004, Linköpings FC:ssä 2005–2010 sekä Tyresö FF:ssä 2011–2012.

## Lähteet
* 
* 
* 
* 

### Viitteet
Tomo Vukšić

**Tomo Vukšić** (s. 9. tammikuuta 1954 Studenci) on bosniahertsegovinalainen roomalaiskatolinen piispa. Hänet vihki Mostar-Duvnon hiippakuntaan diakoniksi Marko Jozinović 3. joulukuuta 1979 ja papiksi Petar Čule 29. kesäkuuta 1980. Vukšić sai 1. helmikuuta 2011 nimityksen Bosnia ja Hertsegovinan sotilaspiispaksi, ja piispaksi vihkiminen seurasi 2. huhtikuuta. Pääkonsekraattorina toimi Vinko Puljic, jota avustivat Ratko Perić ja Franjo Komarica.

## Lähteet
Esmeraldo Barreto de Farias

**Esmeraldo Barreto de Farias** (s. 4. heinäkuuta 1949 Santo Antônio de Jesus) on brasilialainen roomalaiskatolinen arkkipiispa. Hänet vihittiin Istituto del Pradon papiksi 9. tammikuuta 1977 ja nimitettiin Paulo Afonson hiippakunnan johtoon 22. maaliskuuta 2000. Piispaksi vihkiminen seurasi 11. kesäkuuta. Pääkonsekraattorina toimi João Nílton dos Santos Souza, jota avustivat Jairo Rui Matos da Silva ja André de Witte.

Barreto de Farias sai 28. helmikuuta 2007 nimityksen Santarémin piispaksi ja 30. marraskuuta 2011 Porto Velhon arkkipiispaksi.

## Lähteet
Rafinha (jalkapalloilija, 1993)

**Rafael Alcântara do Nascimento** eli **Rafinha** (s. 12. helmikuuta 1993 São Paulo) on brasilialainen jalkapalloilija. Hän on pelipaikaltaan keskikenttäpelaaja. Rafinhan veli Thiago Alcântara ja isä Mazinho ovat myös jalkapalloilijoita.

## Seurajoukkue
Rafinha syntyi São Paulossa, Brasiliassa, mutta muutti jo 13-vuotiaana Barcelonaan liittyen FC Barcelonan junioriakatemiaan La Masiaan. 8. tammikuuta 2011 Rafinha teki hänen ammattilaisuransa debyytin Barcelona B:n mukana tullessaan kentälle Jonathan dos Santosin tilalle 55. minuutilla. Ottelu päättyi Barcelona B:n 1-2 tappioon Girona FC:tä vastaan.

27. kesäkuuta 2013 uutisoitiin, että Rafinha solmi jatkosopimuksen FC Barcelonan kanssa. Sopimus pitää Rafinhan seurassa vuoteen 2016 asti. Myöhemmin uutisoitiin, että hän lähtee hakemaan peliaikaa Celta Vigosta vuoden lainasopimuksella.

Lokakuussa 2020 Rafinha siirtyi ranskalaiseen Paris Saint-Germainiin kolmivuotisella sopimuksella. Ensimmäisellä kaudellaan PSG:ssä Rafinha pelasi 23 Ligue 1 -ottelua sekä kahdeksan Mestarien liigan ottelua. Toukokuussa 2021 hän voitti Ranskan cupin, jossa hän pelasi kolme ottelua, mutta ei saanut peliaikaa loppuottelussa Monacoa vastaan. Kaudella 2021–2022 Rafinha pelasi PSG:ssä viisi ottelua. Rafinha pelasi kevätkauden 2022 lainalla espanjalaisessa Real Sociedadissa, jossa hän pelasi 17 Primera Divisiónin ottelua, kaksi Eurooppa-liigan ottelua sekä kaksi Copa del Reyn ottelua. Ainoan maalinsa Real Sociedadissa Rafinha teki 13. helmikuuta 2022 sarjaottelussa Granadaa vastaan.

Syyskuussa 2022 Rafinha siirtyi qatarilaiseen Al-Arabiin kaksivuotisella sopimuksella. Rafinha pelasi Al-Arabissa kahden kauden aikana kaikki kilpailut mukaan lukien yhteensä 44 ottelua, joissa hän teki yhdeksän maalia ja antoi 10 maalisyöttöä. Toukokuussa 2023 hän voitti Qatarin Emiirin cupin. Rafinha jätti Al-Arabin kauden 2023–2024 jälkeen.

## Maajoukkue
Rafinha pelasi Espanjan maajoukkueessa vuoteen 2012 asti, minkä jälkeen hän vaihtoi Brasilian maajoukkueeseen. Rafinha voitti Brasilian joukkueessa olympiakultaa kesäolympialaisissa 2016, joissa hän pelasi viisi ottelua. Brasilian A-maajoukkueessa Rafinha debytoi 5. syyskuuta 2015 Costa Ricaa vastaan ja teki ensimmäisen maajoukkuemaalinsa neljä päivää myöhemmin ystävyysottelussa Yhdysvaltoja vastaan. Ne ovat toistaiseksi hänen ainoat A-maaottelunsa.

## Joukkuetilastot

*päivitetty: 4 heinäkuuta 2013*

## Lähteet
Keltakulmalepinkäinen

**Keltakulmalepinkäinen** (*Telophorus zeylonus*) on afrikanlepinkäisten heimoon kuuluva varpuslintu.

## Levinneisyys
Keltakulmalepinkäistä tavataan Botswanassa, Lesothossa, Mosambikissa, Namibiassa, Etelä-Afrikassa, Swazimaassa ja Zimbabwessa. Lajin kannaksi arvioidaan 1&nbsp;000–10&nbsp;000 yksilöä ja sen kannankehitys on vakaa. Keltakulmalepinkäinen on luokiteltu elinvoimaiseksi.

## Lähteet
Ruusurintalepinkäinen

**Ruusurintalepinkäinen** (*Rhodophoneus cruentus*) on afrikanlepinkäisten heimoon kuuluva varpuslintu.

## Levinneisyys
Ruusurintalepinkäistä tavataan Afrikan itäosissa Tansaniasta Egyptin kaakkoisosiin. Laji on luokiteltu elinvoimaiseksi.

## Lähteet
Kosovare Asllani

**Kosovare Asllani** (s. 29. heinäkuuta 1989 Kristianstad) on ruotsalainen jalkapalloilija, pelipaikaltaan hyökkääjä. Hän on kesäkuun 2025 loppuun mennessä pelannut Ruotsin naisten maajoukkueessa 199 maaottelua ja tehnyt niissä 48 maalia.

Asllani esiintyi ensimmäisen kerran Ruotsin maajoukkueessa syyskuussa 2008. Hän pelasi vuoden 2012 olympialaisissa neljässä ottelussa, vuoden 2013 EM-kilpailuissa Ruotsin kaikissa viidessä ottelussa, vuoden 2015 MM-kilpailuissa kolmessa ottelussa sekä vuoden 2017 EM-kilpailuissa Ruotsin kaikissa neljässä ottelussa. Hän saavutti olympiahopeaa Rio de Janeiron olympialaisissa 2016. MM-kilpailuissa 2019 hän pelasi avauskokoonpanossa Ruotsin kaikissa seitsemässä ottelussa ja oli joukkueen paras maalintekijä tehtyään kolme maalia, joista yhden voitokkaassa pronssiottelussa. EM-kilpailuissa 2022 Ruotsi ylsi välieriin ja Asllani pelasi joukkueen kaikki viisi ottelua. Hän teki maalin rangaistuspotkusta alkulohko-ottelussa Portugalia vastaan. MM-kilpailuissa 2023 saavutuksena oli pronssimitali ja Asllani pelasi turnauksessa kuusi ottelua. Hän teki pronssiottelussa Australiaa vastaan 2–0-maalin.

Asllani edustaa seuratasolla englantilaista London City Lionessesia. Hänen kasvattajaseuransa on Vimmerby IF, ja hän on pelannut Linköpings FC:ssä 2007–2009, 2010–2011 ja 2017–2019, yhdysvaltalaisessa Chicago Red Starsissa 2010, Kristianstads DFF:ssä 2012, ranskalaisessa Paris Saint-Germainissa 2012–2016, englantilaisessa Manchester Cityssä 2016–2017 sekä espanjalaisessa Real Madridissa 2019–2022 (ensimmäisen kauden ajan joukkueen nimi oli vielä CD Tacón). Asllani siirtyi italialaiseen AC Milaniin kesällä 2022 todettuaan edellisen seuransa Real Madridin epäterveelliseksi ympäristöksi seurajohdon pakottaessa pelaajia pelaamaan loukkaantuneinakin lääkintähenkilökunnan mielipiteistä piittaamatta. Hän pelasi AC Milanissa kaksi kautta ja siirtyi kesällä 2024 englantilaisseura London City Lionessesiin.

Asllani palkittiin Diamantbollen-palkinnolla vuoden 2017 parhaana ruotsalaisena naisjalkapalloilijana.

## Lähteet
* 
* 

### Viitteet

## Aiheesta muualla
Richard von Kühlmann

**Richard von Kühlmann** (17. toukokuuta 1873 Konstantinopoli, Osmanien valtakunta – 16. helmikuuta 1948 Ohlstadt, Länsi-Saksa) oli saksalainen diplomaatti, joka toimi Saksan keisarikunnan ulkoministerinä ensimmäisen maailmansodan aikana elokuusta 1917 heinäkuuhun 1918.

Kühlmannin isä oli Anatolian rautatieyhtiön toimitusjohtaja. Kühlmann aloitti uransa Saksan ulkoministeriössä vuonna 1899, ja työskenteli Saksan lähetystöissä Pietarissa, Teheranissa, Tangerissa, Washingtonissa, Haagissa sekä viimeksi vuosina 1908–1914 lähetystöneuvoksena Lontoossa. Sodan aikana hän toimi maaliskuusta 1915 syyskuuhun 1916 Saksan lähettiläänä Haagissa ja sen jälkeen suurlähettiläänä Konstantinopolissa.

Kühlmann nimitettiin Saksan ulkoministeriksi Arthur Zimmermannin seuraajana 6. elokuuta 1917. Hän johti Saksan delegaatioita Brest-Litovskin rauhanneuvotteluissa maaliskuussa 1918 ja Bukarestin rauhanneuvotteluissa saman vuoden toukokuussa. Kühlmann halusi Saksan hallituksen luopuvan täydellisesti kaikista aluelaajennusvaatimuksista. Hän vastusti myös muun muassa saksalaisten joukkojen lähettämistä Suomen sisällissotaan. Kühlmannin varovainen linja kuitenkin hävisi laajoja aluevalloituksia itärintamalla kannattaneen Saksan ylimmän sodanjohdon Oberste Heeresleitungin linjalle, ja päämajoitusmestari Erich Ludendorff pyrki hankkiutumaan hänestä eroon. Valtiopäiville 24. kesäkuuta 1918 pitämässään huomiota herättäneessä puheessa Kühlmann ilmoitti, että sotaa ei voitaisi voittaa pelkästään aseellisin keinoin. Tämän jälkeen sotilasjohto painosti hänet eroamaan ulkoministerin tehtävistä 9. heinäkuuta. Hänen seuraajakseen tuli Paul von Hintze, joka jatkoi samaa varovaista linjaa.

## Lähteet

## Aiheesta muualla
André de Witte

**André de Witte** (31. joulukuuta 1944 Scheldewindeke – 25. huhtikuuta 2021) oli Brasiliassa vaikuttanut belgialainen roomalaiskatolinen piispa. Hänet vihittiin papiksi 6. heinäkuuta 1968 ja nimitettiin Ruy Barbosan hiippakunnan johtoon 8. kesäkuuta 1994. Piispaksi vihkiminen seurasi 28. elokuuta. Pääkonsekraattorina toimi Lucas Moreira Neves, jota avustivat Jaime Mota de Farias ja Arthur Luysterman.

## Lähteet
Pikkupensaslepinkäinen

**Pikkupensaslepinkäinen** (*Bocagia minuta*) on afrikanlepinkäisten heimoon kuuluva varpuslintu.

## Levinneisyys
Pikkupensaslepinkäistä tavataan laajalla alueella Afrikassa. Sen on kuvattu olevan yleisesti ottaen harvinainen ja sen kannankehitys on laskeva. Se on kuitenkin luokiteltu elinvoimaiseksi, koska vähenemisen ei vielä uskota vaarantavan lajia, ja koska sen levinneisyysalue on hyvin laaja.

## Lähteet
Kristin Hammarström

**Kristin Hammarström** (s. 29. maaliskuuta 1982 Glanshammar) on ruotsalainen jalkapalloilija, pelipaikaltaan maalivahti. Hän on heinäkuun 2013 loppuun mennessä pelannut Ruotsin maajoukkueessa 27 maaottelua.

Hammarström esiintyi ensimmäisen kerran Ruotsin maajoukkueessa helmikuussa 2008. Hän saavutti MM-pronssia 2011 Ruotsin varamaalivahtina. Vuoden 2013 EM-kilpailuissa hän oli välieriin saakka yltäneen joukkueen ykkösmaalivahti.

Hammarström edustaa kotimaassaan Kopparbergs/Göteborg FC:tä. Hänen kasvattajaseuransa on Glanshammars IF, ja hän on pelannut myös KIF Örebro DFF:ssä 1998–2010.

Kristin Hammarströmin kaksoissisar Marie Hammarström on myös maajoukkuejalkapalloilija.

## Lähteet
* 
* 

### Viitteet
Jaime Mota de Farias

**Jaime Mota de Farias** (12. marraskuuta 1925 São Bento do Una – 12. huhtikuuta 2021) oli brasilialainen roomalaiskatolinen piispa. Hänet vihittiin papiksi 25. elokuuta 1957 ja nimitettiin Nazarén hiippakunnan vihkipiispaksi sekä Ausuccuran titulaaripiispaksi 14. heinäkuuta 1982. Piispaksi vihkiminen seurasi 11. syyskuuta. Pääkonsekraattorina toimi Tiago Postma, jota avustivat Acácio Rodrigues Alves ja José Palmeira Lessa.

Mota de Farias sai 7. marraskuuta 1986 nimityksen Alagoinhasin piispaksi, jona hän toimi, kunnes jäi eläkkeelle 24. huhtikuuta 2002.

## Lähteet
Kääpiölepinkäinen

**Kääpiölepinkäinen** (*Nilaus afer*) on afrikanlepinkäisten heimoon kuuluva varpuslintu.

## Levinneisyys
Kääpiölepinkäistä tavataan laajalla alueella Saharan eteläpuolisessa Afrikassa. Laji on luokiteltu elinvoimaiseksi.

## Lähteet
Severino Batista de França

**Severino Batista de França** (s. 29. tammikuuta 1945 Bezerros) on brasilialainen roomalaiskatolinen piispa. Hän liittyi kapusiineihin 8. joulukuuta 1967 ja sai pappisvihkimyksensä 8. joulukuuta 1972. Hänet nimitettiin Santarémin hiippakunnan vihkipiispaksi sekä Hierpinianan titulaaripiispaksi 4. elokuuta 2004. Piispaksi vihkiminen seurasi 7. lokakuuta. Pääkonsekraattorina toimi Luis Gonzaga Silva Pepeu, jota avustivat José Carlos Melo ja Lino Vomboemmel. 

De França sai 7. maaliskuuta 2007 nimityksen Nazarén piispaksi, jonka virkaan hänet asetettiin 15. huhtikuuta.

## Lähteet
Jukka Kola

**Jukka Tuomo Sakari Kola** (s. 13. tammikuuta 1960 Lappee) on suomalainen maatalouspolitiikan professori. Hän toimi Turun yliopiston rehtorina yhden viisivuotiskauden vuosina 2019–2024. Tätä ennen hän toimi Helsingin yliopiston rehtorina vuosina 2013–2018 ja vararehtorina 2010–2013.

Jukka Kola suoritti ylioppilastutkinnon Kesämäen lukiossa Lappeenrannassa 1979 ja valmistui Helsingin yliopiston maatalous-metsätieteellisestä tiedekunnasta maisteriksi 1987, lisensiaatiksi 1989 ja maatalous- ja metsätieteiden tohtoriksi 1991.

Kola toimi Maatalouden taloudellisen tutkimuslaitoksen tutkijana 1986–1992. Vuodesta 1992 lähtien hän on hoitanut Helsingin yliopiston maatalouspolitiikan professorin tehtävää, vuoteen 1999 asti viransijaisena ja siitä lähtien vakinaisena. Kola toimi maatalous-metsätieteellisen tiedekunnan dekaanina 2004–2009 ja yliopiston vararehtorina 2010–2013.

Kolan viisivuotiskausi Turun yliopiston rehtorina päättyi heinäkuun 2024 lopussa. Hän ei hakenut jatkokautta. Hänen seuraajakseen rehtorina valittiin Marjo Kaartinen yliopiston historian ensimmäisenä naisena.

## Lähteet
UKF

**UKF** (lyh. United Kingdom and Frome) on brittiläinen levy-yhtiö, jonka omistaa Luke Hood ja AEI Media. UKF:än perustaja oli Luke Hood, joka aloitti laittamaan elektronista musiikkia hänen kahteen alkuperäiseen Youtube-kanavaansa, jotka olivat UKF Drum & Bass ja UKF Dubstep vuonna 2009. Tällä hetkellä UKF:llä on viisi Youtube-kanavaa: UKF Music, UKF Dubstep, UKF Drum & Bass, UKF Mixes ja UKF Live. UKF on laajentunut Youtube-kanavista tekemään podcasteja, tapahtumia ja muuta.
HK Celje

**HK Celje** on slovenialainen jääkiekkojoukkue Celjen kaupungista. Joukkue pelaa monikansallisessa Alps Hockey Leaguessa, johon se liittyi kaudeksi 2023-2024.

## Joukkue kaudella 2025–2026

## Aiheesta muualla
* http://www.hk-celje.si/
Julie Rydahl Bukh

**Julie Rydahl Bukh** (s. 9. tammikuuta 1982) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa heinäkuun 2013 loppuun mennessä 91 maaottelua ja tehnyt niissä kymmenen maalia. Hän kuului Tanskan joukkueeseen vuoden 2007 MM-kisoissa sekä vuosien 2001, 2009 ja 2013 EM-kisoissa. Ensimmäisen maaottelunsa hän pelasi maaliskuussa 2001.

Bukh on edustanut kotimaassaan Brøndby IF:ää vuodesta 2011. Hän pelasi samassa seurassa aiemmin jo vuosina 2001–2008. Ulkomailla hän on edustanut ruotsalaista Linköpings FC:tä 2008, australialaista Sydney FC:tä 2009–2010 sekä yhdysvaltalaista Pali Bluesia 2010.

## Lähteet
* 
* 
* 
*
HK MK Bled

**Hokejski Klub Mlade Kategorije Bled** on slovenialainen jääkiekkojoukkue Bledin kaupungista. Joukkue pelaa Inter-National-Leaguessa.

## Joukkue kaudella 2014–2015

## Aiheesta muualla
* http://www.hkmkbled.com/
Manoel dos Reis de Farias

**Manoel dos Reis de Farias** (s. 23. huhtikuuta 1946 Orobó) on brasilialainen roomalaiskatolinen piispa. Hänet vihittiin papiksi Nazarén hiippakuntaan 6. tammikuuta 1983 ja nimitettiin Patosin hiippakunnan johtoon 8. elokuuta 2001. Piispaksi vihkiminen seuerasi 10. marraskuuta. Pääkonsekraattorina toimi Jorge Tobias de Freitas, jota avustivat Gerardo de Andrade Ponte ja Jaime Mota de Farias. Dos Reis de Farias asetettiin virkaansa 1. joulukuuta. 

Dos Reis de Farias sai 27. heinäkuuta 2011 nimityksen Petrolinan piispaksi.

## Lähteet
Osmo Saarnio

**Osmo Kalervo Saarnio** (20. toukokuuta 1914 Helsinki – 28. huhtikuuta 1953) oli suomalainen näyttelijä.

## Elämä
Osmo Saarnio syntyi näyttelijäpariskunta Kaarlo Saarnion ja Laina Laineen perheeseen. Hänen vanhempansa erosivat vuonna 1919. Saarnio opiskeli Suomen Näyttämöopistossa vuosina 1934–1936. Vuonna 1939 hän avioitui näyttelijä Elvi Heinosen kanssa, pariskunnalle syntyi tytär Sirkka kesäkuussa 1941. Liitto päättyi eroon 1948.

Saarnio työskenteli näyttelijänä useissa teattereissa: Turun Työväen Teatterissa 1936–1938 ja 1942–1944, Porin Teatterissa 1938–1939, Helsingin Työväen Teatterissa 1944–1948, Helsingin Kansanteatterissa 1948 ja Punaisessa Myllyssä 1949. Hänen näyttämötehtäviään olivat muun muassa Fouché (kappaleessa *Rouva Suorasuu*), Mikko Vilkastus (*[[Nummisuutarit]]*), Anufri (*Elomme päivät*), Boni (*[[Mustalaisruhtinatar]]*) ja Lancelot (*Nukke*).

Saarnio näytteli yhdeksässä elokuvassa vuosina 1939–1950. Hänen valkokangasroolinsa olivat sivuosia, kuten Joas elokuvassa *[[”Minä elän”]]*.

## Filmografia
*Rakuuna Kalle Kollola (1939)
*Miehen vankina (1943)
*”Minä elän” (1946)
*Serenaadiluutnantti (1949)
*Tanssi yli hautojen (1950)
*Maija löytää sävelen (1950)
*Köyhä laulaja (1950)
*Katarina kaunis leski (1950)
*Lakeuksien lukko (1951)

## Lähteet
**Teatterin maailma – Maamme teatterit ja niiden taiteilijat*. Kustannusosakeyhtiö Tammi, 1950.

## Aiheesta muualla
*
Bohdan Bondarenko

**Bohdan Viktorovytš Bondarenko** (, s. 30. elokuuta 1989) on ukrainalainen yleisurheilija, joka kilpailee korkeushypyssä.

Alle 20-vuotiaiden MM-kilpailuissa 2006 Bondarenko sijoittui pronssille hypättyään 226 cm. Alle 20-vuotiaiden MM-kilpailuissa 2008 Bondarenko voitti kultaa ylitettyään jälleen 226 cm. Alle 23-vuotiaiden EM-kilpailuissa 2011 Bondarenko voitti kultaa tuloksella 230 cm. Daegun MM-kilpailuissa 2011 Bondarenko karsiutui finaalista hypättyään karsinnassa 228 cm. Lontoon olympialaisissa 2012 Bondarenko sijoittui finaalissa seitsemänneksi ylitettyään 229 cm. Bondarenko voitti maailmanmestaruuden Moskovassa 2013 tuloksella 241 cm. Zürichin EM-kilpailuissa 2014 hän voitti kultaa tuloksella 235 cm. Pekingin MM-kilpailuissa 2015 Bondarenko sijoittui hopealle ylitettyään 233 cm. Rio de Janeiron olympialaisissa 2016 hän sai pronssia niin ikään tuloksella 233. Lontoon MM-kilpailuissa 2017 hän oli yhdeksäs. Hän karsiutui loppukilpailusta Dohan MM-kilpailuissa 2019 ja Münchenin EM-kilpailuissa 2022.

Bondarenkon ennätys on New Yorkissa 14. kesäkuuta 2014 hypätty 242 cm. Se on kaikkien aikojen kolmanneksi paras tulos ja sivuaa Patrik Sjöbergin Euroopan ennätystä.

## Lähteet
Godfrey Igwebuike Onah

**Godfrey Igwebuike Onah** (s. 18. elokuuta 1956) on nigerialainen roomalaiskatolinen piispa. Hänet vihittiin papiksi Enugun hiippakuntaan 28. heinäkuuta 1984 ja inkardinoitiin Nsukkan hiippakuntaan 19. marraskuuta 1990. Hänet nimitettiin 13. huhtikuuta 2013 Nsukkan hiippakunnan johtoon, ja piispaksi vihkiminen seurasi 4. heinäkuuta. Pääkonsekraattorina toimi John Onaiyekan.

## Lähteet
Callistus Valentine Onaga

**Callistus Valentine Onaga** (s. 29. syyskuuta 1958 Agbudu) on nigerialainen roomalaiskatolinen piispa. Hänet vihittiin papiksi Enugun hiippakuntaan 8. elokuuta 1987 ja nimitettiin sen johtoon 9. helmikuuta 2009. Piispaksi vihkiminen seurasi 2. toukokuuta. Pääkonsekraattorina toimi Renzo Fratini, jota avustivat Valerian Okeke ja Anthony Okonkwo Gbuji.

## Lähteet
Michael Ugwu Eneja

**Michael Ugwu Eneja** (1919 – 14. marraskuuta 2008) oli nigerialainen roomalaiskatolinen piispa. Hänet vihittiin papiksi 29. heinäkuuta 1951 ja nimitettiin Enugun hiippakunnan johtoon 10. marraskuuta 1977. Piispaksi vihkiminen seurasi 26. helmikuuta 1978. Pääkonsekraattorina toimi Girolamo Prigione, jota avustivat Francis Arinze ja Anthony Gogo Nwedo. 

Eneja jäi eläkkeelle 8. marraskuuta 1996.

## Lähteet
Stephen Nweke Ezeanya

**Stephen Nweke Ezeanya** (31. maaliskuuta 1921 Nnokwa – 12. marraskuuta 1996) oli nigerialainen roomalaiskatolinen arkkipiispa. Hänet vihittiin papiksi Onitshan arkkihiippakuntaan 20. joulukuuta 1953 ja nimitettiin sen johtoon 9. maaliskuuta 1985. Piispaksi vihkiminen seurasi 11. toukokuuta. Pääkonsekraattorina toimi Francis Arinze, jota avustivat Paul Fouad Naïm Tabet ja Michael Ugwu Eneja. 

Ezeanya jäi eläkkeelle 25. helmikuuta 1995.

## Lähteet
Töysän kirkonkylä

**Töysän kirkonkylä** on entisen Töysän kunnan keskus ja yksi Alavuden kaupungin taajamista. Se sijaitsee valtatien 18 varrella noin 6 kilometrin päässä Tuurin kauppakylästä ja 13 kilometrin päässä Alavuden keskustasta.

Töysän kirkonkylää jossain määrin vastaavalla postinumeroalueella 63600 Töysä on 1&nbsp;329 asukasta (31.12.2015). Töysän kirkonkylän muodostamassa taajamassa on puolestaan 804 asukasta (31.12.2023).

## Palvelut
Töysän kirkonkylällä on hyvät peruspalvelut, kuten terveys-, kirjasto-, posti- ja kirkolliset palvelut. Kirkonkylässä on myös Sale. Tuurin kauppakylän palvelut ovat niin ikään lähellä.

Kirkonkylässä on kaksi koulua, Iivarin ala-aste ja Töysän yläaste. Lähimmät lukiot ja ammattikoulut löytyvät Alavudelta ja Ähtäristä.

Kylässä toimii monia yhdistyksiä, esimerkiksi Töysän Veto ja Töysän 4H -yhdistys.

## Nähtävyydet
* Töysän kirkko
* Sepänniemen lomakylä
* Töysän museo
* Ivar Wilskmanin patsas
* Siirtolaisten muistomerkki

## Katso myös
* Töysän Veto
* Töysänjoki

## Lähteet

## Aiheesta muualla
* Töysän kirkonkylän kyläyhdistys
* Töysän elävät kylät: Töysän Kirkonkylä
Wale

**Olubowale Victor Akintimehin** (s. 21. syyskuuta 1984 Washington, DC, Yhdysvallat), taiteilijanimeltään **Wale**, on yhdysvaltalainen nigerialaistaustainen rap-artisti.

## Diskografia
### Studioalbumit
* *[[Attention Deficit]]* (2009)
* *[[Ambition]]* (2011)
* *[[The Gifted (albumi)|The Gifted]]* (2013)

### Mixtapet
* *Paint a Picture* (2005)
* *Hate Is the New Love* (2006)
* *100 Miles & Running* (2007)
* *The Mixtape About Nothing* (2008)
* *Back to the Feature* (2009)
* *More About Nothing* (2010)
* *The Eleven One Eleven Theory* (2011)
* *Folarin* (2012)

### Singlet
* "Chillin'" (mukana Lady Gaga) (2009)
* "World Tour" (mukana Jazmine Sullivan) (2009)
* "Pretty Girls" (mukana Gucci Mane & Weensey) (2009)
* "That Way" (mukana Jeremih & Rick Ross) (2011)
* "Lotus Flower Bomb" (mukana Miguel) (2011)
* "Sabotage" (mukana Lloyd) (2012)
* "Bag of Money" (mukana Rick Ross, Meek Mill & T-Pain) (2012)
* "Bad" (mukana Tiara Thomas) (2013)
* "LoveHate Thing" (mukana SamDew) (2013)

### Mukana kokoelmilla
* *[[Self Made Vol. 1]]* (Maybach Music Groupin kanssa) (2011)
* *[[Self Made Vol. 2]]* (Maybach Music Groupin kanssa) (2012)
* *[[Self Made Vol. 3]]* (Maybach Music Groupin kanssa) (2013)

## Lähteet

## Aiheesta muualla

* Viralliset sivut
Godfrey Okoye

**Godfrey Okoye** (19. joulukuuta 1913 – 17. maaliskuuta 1977) oli nigerialainen roomalaiskatolinen piispa. Hänet vihittiin spiritaanien papiksi 27. heinäkuuta 1947 ja nimitettiin Port Harcourtin hiippakunnan johtoon 16. toukokuuta 1961. Piispaksi vihkiminen seurasi 3. syyskuuta. Pääkonsekraattorina toimi Sergio Pignedoli, jota avustivat Charles Heerey ja Dominic Ignatius Ekandem. 

Okoye osallistui Vatikaanin toiseen kirkolliskokoukseen. Hän sai 7. maaliskuuta 1970 nimityksen Enugun piispaksi, jona hän toimi, kunnes kuoli 63-vuotiaana virassa.

## Lähteet
Julio César Vidal Ortiz

**Julio César Vidal Ortiz** (s. 19. kesäkuuta 1944 Tierralta) on kolumbialainen roomalaiskatolinen piispa. Hänet vihittiin papiksi Alto Sinún alueprelatuuriin 7. huhtikuuta 1973 ja nimitettiin sen prelaatiksi 16. joulukuuta 1993. Piispaksi vihkiminen seurasi 18. helmikuuta 1994. Pääkonsekraattorina toimi Paolo Romeo, jota avustivat Carlos José Ruiseco Vieira ja Ramón Darío Molina Jaramillo.

29. joulukuuta 1998 Alto Sinún alueprelatuurista tehtiin Montelibanon hiippakunta ja Vidal Ortizista sen piispa. 31. lokakuuta 2001 hänet nimitettiin Monterían ja 16. heinäkuuta 2011 Cúcutan piispaksi, jonka virkaan hänet asetettiin 10. syyskuuta.

## Lähteet
Yasmine Yamajako

**Yasmine Laurel Alizée Yamajako** (s. 1991 Porvoo)  on suomalainen laulaja ja näyttelijä. Hän on isänsä puolelta beniniläistä ja ranskalaista syntyperää.

## Ura

Yamajako on opiskellut laulamista Helsingin Pop & Jazz Konservatoriossa. Lisäksi hän on soittanut nuorena kuusi vuotta kontrabassoa.

Hän esitti kesällä 2008 Helsingin kaupunginteatterissa *High School Musicalin* Gabriellaa ja vuonna 2023 samassa teatterissa *Pieni merenneito* -musikaalissa pääosaa merenneito Arielia. Hänet on nähty myös Yle Areenassa ja TV2:n *[[Summeri (televisio-ohjelma)|Summerissa]]* esitetyssä sarjassa *[[lovemilla]]*. Yamajako vieraili keväällä 2012 rap-artisti Cheekin kappaleella ”Syypää sun hymyyn”. Kappale nousi Suomen virallisen singlelistan toiselle ja latauslistan ensimmäiselle sijalle. Yasmine vieraili myös Cheekin kappaleella ”Jos sä haluut”.

Solmittuaan levytyssopimuksen Sony Musicin kanssa Yamajakon oli tarkoitus julkaista debyyttialbuminsa vuonna 2015. Albumin tekemisen aikana tulleen uupumuksen ja äänen menetyksen myötä hän päätti luopua tuolloin levytysurastaan. Yamajako on työskennellyt uudelleen debyyttialbuminsa parissa, jonka oli tarkoitus ilmestyä vuonna 2024.

## Yksityiselämä

Laulaja Laura Voutilainen on Yamajakon täti.

## Filmografia
### Ääninäyttelijänä

## Lähteet
Ramón Darío Molina Jaramillo

**Ramón Darío Molina Jaramillo** (31. elokuuta 1935 Envigado – 15. lokakuuta 2018) oli kolumbialainen roomalaiskatolinen piispa. Hän kuului fransiskaaneihin. Hänet vihittiin papiksi 26. lokakuuta 1961 ja nimitettiin Bogotán arkkihiippakunnan vihkipiispaksi sekä Timicin titulaaripiispaksi 6. toukokuuta 1977. Piispaksi vihkiminen seurasi 29. kesäkuuta. Pääkonsekraattorina toimi Aníbal Muñoz Duque, jota avustivat Pedro Rubiano Sàenz ja Livio Reginaldo Fischione.

Molina Jaramillo sai 23. maaliskuuta 1984 nimityksen Monterían ja 19. tammikuuta 2001 Neivan piispaksi. Hän jäi eläkkeelle 4. helmikuuta 2012.

## Lähteet
The Internship

**The Internship** on vuonna 2013 ensi-iltansa saanut yhdysvaltalainen komediaelokuva. Elokuvan on ohjannut Shawn Levy sekä käsikirjoittanut Vince Vaughn ja Jared Stern. Elokuva kuvattiin Georgia Tech -yliopistossa Atlantassa, Georgiassa.

## Juoni
Elokuva kertoo kahdesta keski-ikäsestä miehestä, jotka jäävät työttömäksi. He hakevat Googlelle töihin, mutta heillä ei ole oikeastaan ollenkaan taitoja nykyteknologiasta. He pääsevät työharjoittelijoiksi yhtiöön, mutta saadaakseen vakituiset työpaikat heidän on voitettava kilpailu muita työharjoittelijoita vastaan.

## Näyttelijät

## Lähteet

## Aiheesta muualla
* Elokuvan virallinen sivusto 
* The Intership Facebookissa
* The Internship Twitterissä
* 
* The Internship Rotten Tomatoessa
* The Intership Box Office Mojossa
Francisco Lerma Martínez

**Francisco Lerma Martínez** (4. toukokuuta 1944 El Palmar – 24. huhtikuuta 2019) oli Mosambikissa toiminut espanjalainen roomalaiskatolinen Guruén piispa. Hän kuului Consolata-lähetyssaarnaajiin. Hänet vihittiin papiksi 20. joulukuuta 1969 ja nimitettiin Guruén hiippakunnan johtoon 24. maaliskuuta 2010. Piispaksi vihkiminen seurasi 30. toukokuuta. Pääkonsekraattorina toimi Lucio Andrice Muandula, jota avustivat Francisco Chimoio ja Jaime Pedro Gonçalves. Lerma Martínez asetettiin virkaansa 13. kesäkuuta.

## Lähteet
Joseph Déruaz

**Joseph Déruaz** (13. toukokuuta 1826 Choulex – 29. syyskuuta 1911) oli sveitsiläinen roomalaiskatolinen piispa. Hänet vihittiin papiksi Lausanne et Genèven hiippakuntaan 25. toukokuuta 1850 ja nimitettiin sen johtoon 14. maaliskuuta 1891. Piispaksi vihkiminen seurasi 19. maaliskuuta. Pääkonsekraattorina toimi Gaspard Mermillod. 

Déruaz kuoli 85-vuotiaana virassa, ja hänen seuraajakseen nimitettiin André-Maurice Bovet.

## Lähteet
André-Maurice Bovet

**André-Maurice Bovet** (29. marraskuuta 1865 Autigny – 3. elokuuta 1915) oli sveitsiläinen roomalaiskatolinen piispa. Hänet vihittiin papiksi Lausanne et Genèven hiippakuntaan 25. elokuuta 1891 ja nimitettiin sen johtoon 30. marraskuuta 1911. Piispaksi vihkiminen seurasi 13. helmikuuta 1912. Pääkonsekraattorina toimi Dominique Jacquet, jota avustivat Jakobus von Stammler ja Joseph-Emile Abbet.

Bovet oli Lausannet et Genèven piispana Joseph Déruazin seuraaja. Hän kuoli 49-vuotiaana virassa, ja hänen seuraajakseen nimitettiin Placide Colliard.

## Lähteet